છેલ્લા થોડા સમયથી શ્રદ્ધા કપૂર બોક્સ ઓફિસ પર સફળતાથી દૂર છે. પહેલાં ‘રોકઓન-૨’ અને ત્યારબાદ ‘ઓકે જાનૂ’ જેવી તેની સતત બે ફિલ્મો ફ્લોપ રહી. હાલમાં તેની ‘હાફ ગર્લફ્રેન્ડ’ ફિલ્મ રિલીઝ માટે તૈયાર છે. આ ઉપરાંત અપૂર્વ લાખિયા નિર્દેશિત ‘હસીનાઃ ધ ક્વીન ઓફ મુંબઇ’માં પણ તે જોવા મળશે. એક પછી એક ફ્લોપ ફિલ્મોની વચ્ચે તાજેતરમાં શ્રદ્ધા કપૂરે એ અફવાઓનું પણ ખંડન કર્યું છે, જેમાં એવું કહેવાતું હતું કે પોતાની ફિલ્મોની અસફળતા બાદ તેણે પોતાના મેનેજરની ટીમને બદલવાનું નક્કી કર્યું છે. શ્રદ્ધાનું કહેવું છે કે હિન્દી સિનેમામાં ઉતાર-ચઢાવની વચ્ચે તેની પાસે મજબૂત ટીમ છે. શ્રદ્ધા ‘હસીનઃ ધ ક્વીન ઓફ મુંબઇ’ ફિલ્મમાં હસીના પાર્કરના ૧૮ વર્ષથી લઇને ૪૮ વર્ષ સુધીની ઉંંમરનાં વિવિધ પાત્રો ભજવશે. હસીના બનેલી શ્રદ્ધા ફિલ્મમાં ત્રણ યંગ બાળકોની માતાના રૂપમાં પણ જોવા મળશે.